Το studio είναι ευρύχωρο, φωτεινό, καλόγουστα επιπλωμένο, με άνετο μπάνιο και μπαλκόνι με φανταστική θέα. Επίσης έχει καθημερινή καθαριότητα. Η κουζίνα προσφέρει τα βασικά (σκεύη κλπ) για μαγείρεμα, ενώ μας προσέφεραν κάποια επιπλέον κουζινικά για την προετοιμασία του βρεφικού φαγητού. Η τοποθεσία του studio προσφέρει απόλυτη ησυχία (ακούγεται μόνο ο αέρας και τα τζιτζίκια) και προσφέρει γρήγορη πρόσβαση (με αυτοκίνητο) στις παραλίες της Χιώνας και του Κουρεμένου και στo Παλαίκαστρο. Το μόνο αρνητικό - για οικογένειες με μωρό όπως εμείς ή για άτομα με κινητικές δυσκολίες- είναι ότι η πρόσβαση στον οικισμό γίνεται μόνο με το αυτοκίνητο παρότι βρίσκεται πραγματικά δίπλα, καθώς το μονοπάτι είναι δύσβατο για καρότσι. Πάντως προσφέρεται για μια ήρεμη διαμονή, ενώ οι ιδιοκτήτες τους οποίους γνωρίσαμε στην ταβέρνα στο χωριό είναι πολύ ευγενικοί και φιλικοί.